
Parlamentul European,
–	având în vedere proiectul de decizie a Consiliului (07058/2024),
–	având în vedere proiectul de acord între Uniunea Europeană și Statele Unite ale Americii de stabilire a procedurilor de securitate pentru lansarea sateliților Galileo de pe teritoriul Statelor Unite (07061/2024),
–	având în vedere cererea de aprobare prezentată de Consiliu în conformitate cu articolul 189 și articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C9‑0137/2024),
–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere recomandarea Comisiei pentru industrie, cercetare și energie (A10-0001/2024),
1.	aprobă încheierea acordului;
2.	încredințează Președintei sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și guvernului și parlamentului Statelor Unite ale Americii.

